Chcel by som sa porozprávať
o klobásovom princípe,
teórii, ktorá hovorí, že ak niečo milujete,
nikdy nezisťujte, ako to bolo vyrobené.
Dnes by som vám chcel ukázať moju klobásu.
Počkajte, počkajte...
Toto je moja klobása:
Majstrovstvá sveta FIFA 2014.
Och, môj Bože!
Majstrovstvá začínajú tento týždeň
a som rovnako vzrušený ako aj zmätený.
Viem, že v Amerike
je futbal niečím, z čoho vyzdvihujete vašu 10-ročnú dcéru.
Ale pre mňa a všetkých ostatných na svete
je trochu dôležitejší.
Futbal sa stal brazílskym náboženstvom.
V Kolumbii bol futbal náboženstvom.
Futbal je tu náboženstvom.
Soccer alebo futbal, ako hovoríme,
je náboženstvom.
Áno a nepreháňajú.
Keď si David Beckham dal vytetovať Ježiša,
reakcia väčšiny fanúšikov futbalu bola,
že pre Ježiša je to niečo.
Je to preňho veľká vec.
Tu prichádza moja dilema:
Majstrovstvá sú jednou z mojich najobľúbenejších vecí,
ale sú organizované týmito ľuďmi: FIFA.
Buď ju poznáte ako
Fédération Internationale de Football Association,
alebo ako tú videohru.
Ale pre Američanov, ktorí
sa s nimi nikdy nestretli,
je FIFA komicky grotesknou organizáciou.
Vlastne, keď niekomu hovoríte o vnútorných záležitostiach FIFA
prvýkrát, je to ako
ukazovať niekomu "two girls one cup".
Robíte to, aby ste mohli pozorovať
zhrozenie na tvárach ľudí.
Pretože začnime s tým, kde sa súčasné majstrovstvá
majú konať.
Brazília. Brazílčania sú nadšení zo všetkého.
Takto oslavujú fakt,
že sa má práve začať pôst.
Milujú koncept, v ktorom sa načas vzdávajú čokolády.
Sú tiež najväčšími fanúšikmi futbalu na svete.
Takže musia byť vzrušení
pri vyhliadke usporiadania majstrovstiev.
Už mesiace trvajú nepokoje v niektorých
chudobných štvrtiach s roztržkami medzi políciou a obyvateľmi.
Tu ľudia demonštrovali proti uskutočneniu
majstrovstiev v Brazílii.
To nedáva zmysel.
Prečo by ste mali byť nešťastní z usporiadania
veci, ktorú milujete zo všetkých najviac?
Vláda minula viac
ako 11 miliárd dolárov na prípravu.
Spojené štáty budú hrať
ich druhý zápas tu, v meste Manaus.
V tomto novom štadióne v hodnote 270 miliónov dolárov.
Manaus je tak vzdialený, že je takmer nemožné
dostať sa tam autom.
Preto predstavitelia museli
doviezť materiály na stavbu loďou.
Dopravili ich cez Atlantik z Portugalska
a hore prúdom rieky Amazon.
OK, to vyzerá ako mrhanie peňazí,
hlavne ak uvážite, že štadión
sa použije iba na štyri zápasy majstrovstiev.
V Manause tiež nie je žiadny tím, ktorý by na ňom hral neskôr,
čím sa stáva najdrahším
záchodom pre vtákov na svete.
Niet divu, že Brazílčania sú nahnevaní,
hlavne ak zvážite, čo vlastne dostávajú
na oplátku.
A tiež idú zarobiť peniaze...
No vlastne - FIFA zarobí peniaze.
Tu je tá kontroverzia.
Krajina zvyčajne nezarobí.
FIFA, organizátor majstrovstiev sveta,
zarobí peniaze.
Brazília - poviem vám to slovami, ktorým budete rozumieť.
Predstavte si peniaze ako chlpy na ohanbí a FIFU ako vosk.
Budete ju mať všade počas majstrovstiev,
ale keď odíde, zoberú so sebou všetky peniaze.
Vrátanie z miest,
o ktorých ste ani nevedeli, že v nich máte peniaze.
A so slzami v očiach poviete:
"Ježiši, čo sa tu stalo?!"
"Čo sa stalo?!"
Toto už nikdy neurobím.
Lebo tu sú požiadavky FIFY ohľadom daní
pre perspektívne hostiteľské krajiny:
Je to FIFA a jej pobočky, ktoré
majú úplnú výnimku na hocijakú daň
na hociktorej úrovni.
Štátnej, miestnej, všetky druhy daní.
Spotrebné dane, dane z príjmu,
len si povedzte, na všetky majú výnimku.
Presne tak, podľa vlastného odhadu Brazílie
umožňujú FIFE ušetriť 250 miliónov dolárov na daniach.
Kdesi si teraz Wesley Snipes hovorí:
"Takže futbal bol riešením!"
"Je to teraz také jasné!"
FIFA hovorí, že za sebou veľa zanechávajú.
Čo aj robia. Ako napríklad nové zákony,
pretože kde bolo, tam bolo, Brazília urobila toto:
V roku 2003 brazílska vláda zakázala alkohol
na štadiónoch kvôli neskutočne vysokej
úmrtnosti medzi fanúšikmi.
To znie ako dobrý nápad!
Potenciálne zachraňujúci životy!
Jediným problémom je, že Budweiser
je jedným z kľúčových sponzorov FIFY.
A predávajú produkt,
na ktorého pomenovaní reflexívne trvajú: pivo.
A FIFA akoby dychtila po ochrane Budweiseru
pred zákonmi navrhnutými na ochranu ľudí.
Preto hlavný sekretár FIFY šiel do Brazílie
s jednoduchým posolstvom:
"Nerád to hovorím,
a možno pôsobím trochu arogantne, ale to je niečo,
o čom nebudeme vyjednávať.
Bude a musí byť súčasťou zákona fakt,
že máme právo predávať pivo.
Áno, možno pôsobím trochu arogantne,
ale, ako sa u vás hovorí, do riti s vašimi zákonmi a verejnou bezpečnosťou.
Je tak?
A úžasné je, že FIFA vyhrala.
Úspešne dotlačili Brazíliu do toho,
aby schválila takzvaný "Budweiser zákon", umožňujúci predaj piva na štadiónoch.
Tu môžete byť buď zdesení
alebo vám odľahne, že FIFA nie je tiež
sponzorovaná kokaínom a motorovými pílami.
A Brazília, tá má šťastie.
Pretože im aspoň
FIFA nanútila alkohol.
Keď Južná Afrika hostila majstrovstvá pred 4 rokmi,
FIFA nanútila vytvorenie Súdov FIFA pre Majstrovstvá sveta,
čo znie smiešne, je to akoby
ste šli na bejzbal
a dotiahnu vás pred sudcu Philly Phanatica.
Akurát, že súdy FIFA neboli žart.
Dvaja zo Zimbabwe, ktorí okradli zahraničných novinárov
v stredu, boli zatknutí vo štvrtok
a nastúpili na pätnásťročný trest nasledujúci deň.
To je zarážajúco rýchle.
Je to, akoby ste si objednali čínske jedlo
a ono príde o päť minút.
"Vďaka, ale to bolo príliš rýchle!"
"Nemali ste čas urobiť to poriadne."
A je v tom určitá irónia, keď FIFA zriaďuje
justičný systém, vzhľadom na škandály,
ktoré ju sprevádzali počas rokov.
"Riadiace zložky futbalu sa pokúsili popasovať
s pochybnými vnútornými postupmi suspendovaním dvoch riadiacich pracovníkov
na základe obvinení z korupcie.
Škandál FIFA naďalej rachotí.
Jack Warner, ktorý bol v centre obvinení z korupcie,
rezignoval na pozíciu viceprezidenta.
Bolo toľko korupčných škandálov, s ktorými sa
FIFA musela vysporiadať.
Úplatky a FIFA idú k sebe ako arašidové maslo a džem."
Ale nemali.
Arašidové maslo a džem
spolu aj majú ísť.
FIFA a korupcia by spolu mali ísť ako
arašidové maslo a dieťa so smrtiacou alergiou na orechy.
"Nie, Trevor, nie!"
"To je pre tvojho brata!"
A keď si myslíte, že FIFA
už nemôže byť viacej groteskne diabolská...
Toto je miestnosť pre rokovania v ich hlavnom stane.
Presne tak, FIFA si vzala príklad
z bojovej miestnosti z filmu
"Doktor Strangelove".
To je vždy dôkaz, že daná organizácia
má u prdele, čo si o nich myslíte.
No aj tak FIFA si stojí za tým, že sú len
skromnou neziskovou organizáciou.
"Sme neziskovou organizáciou
a musíme ňou aj ostať."
"Neziskovka s vyše miliardou dolárov v banke?"
"Hej, ale to je rezerva."
Rezerva?
Rezerva miliarda dolárov?
Keď máte také veľké zásoby na horšie časy,
musíte si overiť, či v nich neplávajú kreslené káčery,
pretože je možné, že už nie ste neziskovkou.
Mimochodom, ten muž, ktorého ste videli,
je Sepp Blatter a dokonca aj jeho meno
by malo byť výstražným svetlom.
Ak sa voláte Sepp, prinajmenšom
ste niekoho zaškrtili v barovej bitke.
To je jednoducho fakt.
A ponúknem vám kúsok Seppa Blattera
ako ľudskej bytosti.
Nedávno sa ho spýtali, ako by sa mal spopularizovať
ženský futbal.
Povedal: "Mali by nosiť kratšie trenky."
Skvelý nápad, dajte dámam lákavé gate,
nazvite to "Foxy Futbal", a keď už,
spravte dresy priliehavé,
nahraďte loptu táckou
s horúcimi krídielkami a - do riti s tým, proste otvorme rýchle občerstvenie.
FIFA, skromná neziskovka,
dokonca nedávno minula 27 miliónov dolárov
na "Spojené vášne",
sfilmovanú verziu vlastnej histórie,
kde hral z nejakého dôvodu Tim Roth ako Sepp Blatter.
A tento film, tak ako FIFA, je hrozný.
"Budeme...
Fédération Internationale de Football Association. FIFA.
Prvé majstrovstvá sa budú konať v - Uruguaji.
Máte všetko, čo potrebujete na vedenie našej rodiny,
ale, viete, najmenšia chybička a ste von."
Kto spraví film o športe, kde sú hrdinami
riadiaci pracovníci?
A čo je šialené,
nepotrebujete dve hodiny a Tima Rotha.
Lebo najväčší film o Seppovi Blatterovi
už bol natočený.
Má desať sekúnd
a je na YouTube.
To je všetko. Skvelé je, že si môžete povedať
aspoň raz úprimne:
"Som rád, že starec padol z pódia."
Ale možno najhoršia vec na FIFE nie je jej minulosť
alebo prítomnosť. Je to jej budúcnosť.
Pretože hostiteľ majstrovstiev v roku 2022
bol už vybraný.
"Víťazným organizátorom majstrovstiev FIFA v roku 2022 je: Katar!"
Katar?
Existuje asi 1+50 dôvodov,
prečo je to hrozný nápad.
Letné teploty v Katare môžu dosahovať
nejakých 50 stupňov Celzia.
Náročné prostredie na usporiadanie profesionálneho športového
podujatia vonku.
50 stupňov Celzia je 122 stupňov Fahrenheita.
Poriadate majstrovstvá niekde,
kde sa futbal nedá fyzicky hrať.
To je, akoby NFL chcela usporiadať Superbowl v jazere.
Existujú obvinenia, že niektorí úradníci FIFA
zobrali úplatky, aby dali majstrovstvá do Kataru
a ja dúfam, že je to pravda,
lebo inak to nedáva žiadny zmysel.
A nielen kvôli počasiu,
ale aj pracovným podmienkam.
Katar je otrokárskym štátom v 21. storočí.
Migrujúci pracovník nemôže opustiť krajinu bez opúšťacích víz.
Tie víza musia byť schválené jeho zamestnávateľom.
- Kto má váš pas? - Môj pas je v hlavnej kancelárii.
Takže ste tu uväznený?
Truhly odchádzajú domov každý deň.
Umiera tu priemerne viac ako jeden pracovník denne.
Podľa miernych odhadov, len z dvoch krajín,
Indie a Nepálu, umrie viac ako 4000 pracovníkov,
než bude prvý výkop lopty v roku 2022.
Takže v podstate hovoríte,
že katarské majstrovstvá vyzerajú byť najsmrteľnejším
projektom na Strednom Východe od čias tohto.
A na tomto mieste už dúfam, že som vám dokázal,
že FIFA je jednoducho desivá.
No aj tak, tu jej jej sila:
Aj tak som stále vzrušený z budúcotýždňových majstrovstiev!
A je veľmi ťažké ospravedlniť, ako sa môžem tak tešiť
z organizácie, ktorá spôsobila toľko bolesti,
bez toho, aby som sa nevrátil k tomu, kde sme začali.
"Soccer alebo futbal, ako mu hovoríme, to je náboženstvo."
Ale nielen to.
Je to organizované náboženstvo
a FIFA je chrámom.
Len sa nad tým zamyslite.
Jej líder je neomylný,
núti juhoamerické krajiny, aby míňali peniaze,
ktoré nemajú, na stavbu opulentných katedrál
a môže byť nakoniec zodpovedná za smrť
šokujúceho počtu ľudí na Strednom Východe.
Ale! Pre milióny ľudí po svete,
ako ja, je tiež strážcom jedinej veci,
ktorá ich životom dáva nejaký zmysel.
A ak toto prirovnanie neprinúti Američanov
milovať futbal, nič ich neprinúti.